Mária Machatová

Mária Machatová  (* 20. marec 1972 Nitra) je slovenská maliarka.

Tvorba  
Mária Machatová sa narodila v roku 1972 v Nitre. V rokoch 1990 – 1997 študovala na Vysokej škole výtvarných umení v Bratislave v ateliéri maľby u prof. Jána Bergera. V roku 1995 absolvovala študijný pobyt na Slippery Rock University, Pennsylvania, Spojené štáty. V rokoch 2001 – 2002 pedagogicky pôsobila na Fakulte výtvarných umení Akadémie umení v Banskej Bystrici. V roku 2006 bola finalistkou prvého ročníka Ceny Nadácie VÚB Maľba 2006. Dlhodobo žila a tvorila v južnom Francúzsku, v oblasti Camargue, a teraz na Slovensku v Bratislave, Nitre. Tematicky čerpá zo svojho vlastného a každodenného života. Jej maľba čerpá z fotografického média. Venuje sa predovšetkým figurálnej maľbe na plátno.

Frankofónne prostredie, v ktorom sa umelkyňa dlhodobo zdržiavala, ju ovplyvnilo v rozmýšľaní o javoch a slovách, ktorými tieto javy označujeme. Francúzsky jazyk jej ponúka väčší teoretický záber a subtílnosť významov. Názov výstavy Décalage v roku 2018 odkazuje k posunu v abstraktnom slova zmysle – posunu, ktorý sa môže vzťahovať na miesto, ale aj čas, situáciu, či osobu – posunu mimo normy, konvencie. Tento prvok sa maliarke opakovane vynára pri rozmýšľaní o veciach a ich obsahoch, reevaluácii ich zobrazenia naprieč časom v rámci ich geografických, či všeobecných hodnotových posunov.

"Machatová sa zaujíma o krajinu, jej pocity, stavy, priestor a farebnosť a obdobne zachytáva na plátne aj človeka. Hovoríme o výstave maliarky Márie Machatovej Rovnováha vecí, ktorej diela z rôznych tém si mohli pozrieť v bratislavskom Pistoriho paláci. Autorka ponúkla pohľad na bizarné spojenia na blších trhoch v zahraničí, západy Slnka, pláže, ale aj odchádzajúci industriál bratislavskej Cvernovky a Zváračského ústavu".

Štúdium  
 1990 – 1997 Vysoká Škola Výtvarných umení v Bratislave, (ateliér maľby prof. Jána Bergera)
 1995	študijný pobyt Slippery Rock University, Spojené štáty

Samostatné výstavy (výber) 
 2022 Mária Machatová: Rovnováha vecí / Balance of the Things, Pistoriho palác, Bratislava
 2021 Mária Machatová: Labyrinty a mandaly,  Galéria Čin Čin, Bratislava
2018 Mária Machatová: Décalage, Galéria Čin Čin, Bratislava
 2017 Mária Machatová: Landing, Galéria Umelka, SVÚ, Bratislava
 2013 Mária Machatová: Spomienky z minulého leta, Galéria Čin-Čin, Bratislava
 2012 Mária Machatová: Súkromné rituály, Kabinet, (u Maxa Klingera), Bratislava
 2011 Mária Machatová: Cudzie miesta, vlastné územia, Nitrianska galéria, Nitra 2010
 2011 Rovnobežky (s M. Gáberovou), Galéria 23% v rámci BLAF festivalu, Bratislava
 2010 Mária Machatová: De sable et de sel, Chapelle des Capucines, Aigues-Mortes, Francúzsko
 2010 Krajné medze (s K. Kosziba), Oravská galéria, Dolný Kubín
 2009 Mária Machatová: Plynutie, Room 19_21, Villa D. Skuteckého, Stredoslovenská galéria, Banská Bystrica
 2008 Mária Machatová: Piesok v dlani, Francúzsky inštitút, Bratislava
 2008 Mária Machatová: Ici et maintenant, Slovenský inštitút, Paríž, Francúzsko
 2001 Mária Machatová, Galéria Akcent, Nitra
 1998 Mária Machatová: Súkromné pasce, Staré divadlo, Nitra
 1997 Za zrkadlom (s J. Farmanovou), Galéria Živa, Bratislava

Skupinové výstavy (výber) 
 2019 Statek Robinsona, Galeria Miejska, Vroclav, Poľsko
 2018 Total Romantic, Galéria Jána Koniarka, Slovensko
 2018 More Than 30 ..., Zoya Museum, Modra, Slovensko
 2017 Immersions sensibles, Palais de l'Archevêché, Arles, Francúzsko
 2015 Zo stálej zbierky, k 50. výročiu vzniku Nitrianskej Galérie, Nitra
 2014 Plavci, Mestská galerie, Liberec, Česko
 2014 Feminisme(s), Chapelle Sainte-Anne, Arles, Francúzsko
 2013 La petite pièce de Barbe bleue, Arles, Francúzsko
 2012 6 žien: Slovenská maľba, Stará Sladovna, Písek, Česko
 2012 Bienále umenia, Dom umenia, Bratislava
 2012 Home sweet potato, Galéria Médium, Bratislava
 2011 1+2+3=10, Dom Umenia, Bratislava
 2010 Atelier maľby Koceľova 23, Dom Umenia Bratislava, Nitrianska galéria Nitra,
 2010 Atelier maľby Koceľova 23, Štátna galéria, Trenčín
 2010 Bienále umenia, Dom Umenia, Bratislava,
 2010 Bienále umenia, Mánes Praha
 2009 Scéna, Nitrianska galéria, Nitra
 2009 8 žien, Umelecká Beseda, Bratislava
 2008 Bodyandoil, Dom umenia Bratislava
 2008 22. Grand Prix de Peinture, výstava finalistov, Saint-Gregoire, Francúzsko
 2007 Umenie 2007 - Interpretácia skutočnosti, Dom umenia, Bratislava
 2007 Dario di Bordo Galerie, Montpellier, Francúzsko
 2006 Maľba 2006 – finalisti ceny Nadácie VÚB, výstavná sieň kostola Klarisky, Bratislava
 2002 Nesúvislosti, Galéria Jozefa Kollára, Banská Štiavnica
 2001 Fenomén ilúzie v maľbe, z cyklu transkunshalle, Vychodoslovenská galéria, Košice;
 2001 Pars pro toto, výstavna sieň mestskej radnice, České Budejovice
 1999 Art in, Nitrianska galéria, Nitra,
 1999 Ateliér maľby J. Bergera, Galéria Medium, Bratislava
 1999 Ateliér maľby J. Bergera, T-Galéria, Komárno,
 1999 Ateliér maľby J. Bergera, OG Dolný Kubín,
 1999 Ateliér maľby J. Bergera, NG Nitra
 1996 Cesty figurácie, výstava štipendistov Nadácie M. Galandu, Záhorská galéria, Senica
 1995 Výstava zahraničných študentov, Buttler, Spojené štáty

Ocenenia 
 2006 finalistka „Maľba 2006“, Cena nadácie VÚB, Bratislava
 2008 finalistka ceny Grand Prix de Peinture Saint-Gregoire, Francúzsko

Zastúpenie v zbierkach 
Nitrianska galéria, Slovensko
Súkromné zbierky: Slovensko, Česko, Belgicko, Francúzsko, Spojené kráľovstvo

Bibliografia (výber) 
GRUSKA, Damas. Spomienky na spomienky. In.: Pravda, 19.9.2013 https://kultura.pravda.sk/galeria/clanok/293520-spomienky-na-spomienky/
 KAPSOVÁ, Eva: Hĺbka efemérnosti v maliarskom diele Márie Machatovej, in: Jazdec – Print nástenky o súčasnom výtvarnom dianí, č. 3/2012 (júl – august – september), ročník IV., str. 6.
 „Nájsť a vystavať stratenú harmóniu bezútešného miesta. Mária Machatová v rozhovore s Ivanou Moncoľovou“, in: Mária Machatová – výber z tvorby, autorský katalóg v spolupráci s vydavateľstvom Tympanon, Bratislava 2012, str. 8.
 FEUILLET C.: Feminisme(s), Galerie Joseph Antonin / L’Association French Lizard Attitude, Arles, Francúzsko, http://www.blurb.fr/b/5298183-feminisme-s-chapelle-sainte-anne-arles-mars-avril.
 JABLONSKÁ, Beata (ed.). Piesok v dlani (k maľbám Márie Machatovej). In.: katalóg k výstave, Bratislava, 2008.
 JABLONSKÁ, Beata (ed.). Close Encounters - Vienna - Bratislava - Budapest, KulturAXE, Vienna, 2008.
 JANKOVIČOVÁ, Sabina: Ateliér Maľby 23.: in.: Jazdec, print nástenky o súčasnom výtvarnom umení 2/2010 (ročník II), Bratislava.
 KAPSOVÁ, Eva. K systematike vizuálneho zážitku. Pojmový (konceptuálny) verzus zážitkový obraz. In.: Maľba v kontextoch - kontexty maľby, zborník z česko-slovenského sympózia venovaného problémom súčasnej maľby, Geržová J. (Ed), Slovart, spol. s r. o. a VŠVU, Bratislava, 2012.
 URBANOVÁ, Miroslava. Romantika v podaní súčasných maliarok vás nesklame, Dennik N, online, 21. jún 2018.

Referencie

Externé odkazy 
 artalk.cz, fotoreport z výstavy Mária Machatová Rovnováha vecí
 Miroslava Urbanová: Décalage 
 Romantika v podaní súčasných maliarok vás nesklame Miroslava Urbanová, Denník N, 21. jún 2018 
 Artalk.cz, fotoreport z výstavy Décalage, 2018
 Artalk.cz, fotoreport z výstavy Total Romantic, 2018
 Kabinet.sk  
 V zbierke Nitrianskej galérie  
 Webumenia.sk 
DNB - Deutsche National Bibliothek

Slovenskí maliari
Absolventi Vysokej školy výtvarných umení v Bratislave
Osobnosti z Nitry